
Sülysáp Város Önkormányzata Képviselő-testületének

2019. augusztus 22-én tartandó munkaterv szerinti ülésére

5. napirendhez

Tárgy: Helyi választási bizottság tagjainak, póttagjainak megválasztása   

Tisztelt Képviselő-testület!

Mint ismeretes a Köztársasági Elnök 2019. október 13. napjára tűzte ki a soron következő önkormányzati választást.

A választási eljárásról szóló 2013. évi XXXVI. törvény (Ve.) 23. §-a szerint a helyi választási bizottság három tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon, azaz jelen esetben 2019. szeptember 1-jéig választja meg. 
A választási bizottság tagjainak és póttagjainak személyére a helyi választási iroda vezetője tesz indítványt, a Ve. 25. §-a szerint tett indítványhoz módosító javaslat nem nyújtható be. A választási bizottság tagjainak és póttagjainak megválasztásáról egy szavazással dönt a képviselő-testület.

A fentiek alapján – mint a helyi választási iroda vezetője – kérem az előterjesztett választási bizottsági tagok szíves megválasztását.

…/2019. (VIII. 22.) ÖKT határozati javaslat
Sülysáp Város Önkormányzatának Képviselő-testülete a választási eljárásról szóló 2013. évi XXXVI. törvény 23. §-a alapján a Helyi Választási Bizottságba a következő tagokat és póttagokat választja meg:

	Tagok:

	1. Gálfi János Istvánné
	Sülysáp, Kossuth Lajos u. 33/1.

	2. Gödöny Péter
	Sülysáp, Béke u. 47.

	3. Győri Mariann
	Sülysáp, Magdolna u. 39.

	Póttagok:

	1. Borics Gabriella
	Sülysáp, Kossuth Lajos u. 15.

	2. Lilik Judit
	Sülysáp, Béke u. 29.


Határidő: azonnal
Felelős: jegyző
Sülysáp, 2019. augusztus 16.

dr. Tóth Krisztina s.k.


jegyző

